[{"text_idx": "#000000", "text": "Dewch gyda ni i Gymreigio\u2019r we"}, {"text_idx": "#000001", "text": "Ar 10fed Rhagfyr byddwn yn darlledu ein Thunderclap. Bydd y dyddiad yma hefyd yn nodi mai pythefnos yn unig sydd i fynd cyn diwedd y Cyfnod Blaenoriaethu Busnesau Cymreig yn ein rhaglen lansio. Os ydych chi\u2019n fusnes Cymreig neu\u2019n gallu profi eich bod yn defnyddio enw eich busnes yng Nghymru, yna gallwch wneud cais am enw parth .cymru a .wales nawr."}, {"text_idx": "#000002", "text": "Dyma gyfle gwych i chi arddangos eich cwmni yng Nghymru, dangos eich bod yn falch o fod yn rhan o\u2019n cartref ar-lein ni a\u2019n helpu ni i Gymreigio\u2019r we. Dyma lond llaw o ffyrdd gall .cymru a .wales fod o fudd i\u2019ch busnes:"}, {"text_idx": "#000003", "text": "\u2013 Dyma\u2019r ffordd berffaith i chi dynnu sylw at eich lleoliad daearyddol \u2013 mae yn datgan lleoliad ein prif ddinas yn glir.\n\u2013 Mae\u2019n hawdd eu cofio; a \u2013 syml!\n\u2013 Mae\u2019r marchnadoedd .com a .co.uk yn orlawn felly dyma eich cyfle i ddod i\u2019r brig ac amlygu eich hun wrth gael eich gafael ar yr enwau gwych hynny oedd eisoes wedi eu defnyddio \u2013 dyma\u2019r cyfle i chi cael yr enwau parth yng Nghymru!\n\u2013 Maen nhw\u2019n chwifio\u2019r faner Gymreig \u2013 dyma ddangos i\u2019r byd eich bod yn gweithio ac yn gwerthu yng Nghymru, ac yn falch iawn o hynny.\n\u2013 Os ydych chi\u2019n siarad Cymraeg, dyma\u2019r ffordd orau bosibl i ddatgan i bawb eich bod eisiau gweithredu trwy gyfrwng y Gymraeg \u2013 gan ddefnyddio parth .cymru neu .wales.\n\u2013 Mae\u2019r parthau newydd yn diogelu eich \u201cbrand\u201d yng Nghymru \u2013 cofrestrwch eich \u201cbrand\u201d neu enw eich cwmni nawr er mwyn atal eraill rhag gwneud hynny.\n\u2013 Cofiwch fod modd eu defnyddio fel cyfeiriad e-bost hefyd: [email protected]"}, {"text_idx": "#000004", "text": "Mae\u2019r parthau .cymru a .wales eisoes ar gael i fusnesau ac ar gael i\u2019r cyhoedd yn gyffredinol o 1af Mawrth 2015 ymlaen. Felly rydym angen eich cefnogaeth CHI er mwyn sicrhau bod cymaint a\u0302 phosib yn gwybod am y cyfle gwych hwn."}, {"text_idx": "#000005", "text": "Ymunwch a\u0302 ni wrth i ni rannu\u2019r neges yma ar gyfryngau cymdeithasol ar 10fed Rhagfyr; ychwanegwch eich llais i\u2019r alwad a dewch gyda ni i Gymreigio\u2019r we!"}, {"text_idx": "#000006", "text": "Dewch i Gymreigio\u2019r we gydag enw parth .Cymru"}, {"text_idx": "#000008", "text": "Sut i ddewis yr enw parth .cymru a .wales perffaith"}]